06/11/2013 | Administración LocalMunicipal
Sada
Servizos Económicos
I Concurso Antroido de Tapas

O I CONCURSO “ANTROIDO DE TAPAS” correspondente a 2014, circunscríbese aos límites administrativos do municipio de Sada, puidendo polo tanto participar nel calquera establecemento adicado á hostelería e restauración do concello de Sada. Cada establecemento participante poderá presentar a concurso un máximo de dúas (2) tapas, debendo contar entre os seus ingredentes básicos con productos típicos do ANTROIDO. O prezo de venta ao público das tapas presentadas a concurso será como máximo de 1€. A inscrición no concurso será gratuíta, debéndose realizar por escrito e utilizado o modelo oficial que se pode descargar na web municipal www.concellodesada.com, na Oficina da Xuventude ou retirar no Rexistro Municipal. A data límite de inscrición será o venres 17 de xaneiro, sendo o lugar de presentación o Rexistro Municipal situado na planta baixa do edificio administrativo do Concello de Sada, ubicado na Avda. da Mariña nº25. Pechado o prazo de inscrición, o Concello de Sada difundirá e publicará a listaxe dos establecementos participantes mediante cartelería publicitaria, a través da páxina web municipal www.concellodesada.com e outros medios de difusión. A/s tapa/s presentadas ao concurso deberán estar anunciadas e expostas de forma destacada no establecemento, así como en nº suficiente e razonable de unidades ou porcións, do 07 ao 09 de febreiro. Os establecementos concursantes deberán ter expostos nun lugar visible o cartel anunciador do concurso, facilitado polo Concello de Sada, no que aparecerán relacionados os establecementos que participan no concurso. O Concello distribuirá entre os establecementos unha furna para a votación e cantidade sufiente de boletos que, a disposición gratuíta do consumidor, servirán para determinar a tapa gañadora do concurso por votación do público participante. Toda vez que un cliente deguste unha tapa presentada a concurso, o establecemento participante deberá entregar un boleto de votación dividido en tres partes: - unha matriz con un nº de participación - unha segunda consistente nun boleto no que conste o nº de participación (e que servirá como resgardo que deberá gardar o cliente para participar nun sorteo) - unha terceira na que constará o nº de participación e na que se poderá votar cada tapa degustada cunha valoración de 1, 2 ou 3 puntos. Esta terceira parte deberáse introducir na furna correspondente a ese establecemento durante o período de duración do concurso, do 07 ao 09 de febreiro ambos inclusive. O Concello de Sada a través da Concellería de Promoción Económica e Turismo, proporá un xurado integrado alomenos por tres membros que deberán puntuar cada unha das tapas presentadas a concurso entre 1 é 3 puntos, atendendo a: cuidado e presentación, sabor, dificultade de elaboración, ingredientes propios do antroido utilizados, valor nutricional e valoración global. O Concello de Sada, a través de designado a tal fin, recollerá os boletos de votación non utilizados e precintarán e recollerán as furnas de votación dos establecementos participantes a partir do día 10 de febreiro. O Concello de Sada a través do persoal que se designe, será ó encargado de facer o reconto dos votos, do seguinte xeito: · A suma dos votos totais emitidos en cada furna, serán divididos entre o nº total de papeletas de votación contabilizadas na dita furna, a fin de obter unha puntuación media. · Aquel establecemento que obteña a puntuación media máis alta será o gañador absoluto do concurso. · Os locais participantes poderán estar presentes durante o proceso de reconto oficial de votos previa solicitude A resolución do concurso trala votación en furna será inapelable, non puidendo quedar deserto. En caso de empate, considerarase en primeiro lugar o maior número de votos recibidos por cada tapa é si o empate non se resolvese deste xeito, realizarase un sorteo puro entre os empatados. Establécense os seguintes premios: - Premio do Público, para a tapa gañadora segundo a puntuación media obtida unha vez recontados os votos válidos emitidos polos clientes, recibirá un trofeo e diploma honorífico e un premio en metálico de 100,00 € (cen euros) - Premio do Xurado, para a tapa gañadora votada polo xurado definido no apartado 6º, recibirá un trofeo e diploma honorífico. - Para os clientes que degusten tapa e emitiron o seu voto e que dispoñan do resgardo do boleto de participación na votación do concurso, unha cesta de productos típicos do ANTROIDO, que será sorteada en combinación coas 4 últimas cifras do número gañador no sorteo da ONCE do día 21 de febreiro do 2014. O agraciado terá de prazo até o 28 de febreiro (inclusive) para recoller o premio no lugar que se lle indique por parte da organización deste concurso. No caso de que no prazo de tempo establecido o premio non sexa reclamado será doado polo Concello a Cáritas Interparroquial (Sada). - Por indicación expresa do xurado, poderán otorgarse mencións especiais ou accesits. A participación no I CONCURSO “ANTROIDO DE TAPAS” implica a aceptación destas bases, así como a resolución do mesmo. Sada, 29 de outubro de 2013 O alcalde, Asdo. Ernesto Anido Varela